সুন্দরবনী উপভাষা

সুন্দরবনী উপভাষা বা দক্ষিণী বাংলা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশ এবং বাংলাদেশের দক্ষিণ-পশ্চিম অংশে এই উপভাষায় কথা বলা হয়। যদিও অনেকে বলেন এটি বঙ্গালী উপভাষার অংশ, এই উপভাষার বাচনভঙ্গি ও টান কোনোভাবেই রাঢ়ী এবং বঙ্গালী উপভাষার সাথে সুরক্ষিত বৈশিষ্ট্য বহন করেনা। যার কারণে কেউ কেউ এটিকে আলাদা উপভাষা হিসেবে বিবেচনা করেন। এই উপভাষায় গান, কবিতা এবং গল্প আছে। এটাকে সাধারণত ভাষাবিদদের মতে রাঢ়ী এবং বঙ্গালীর মধ্যবর্তী উপভাষা হিসেবে গণ্য করা হয় কারণ এটি একইসঙ্গে রাঢ়ী এবং বঙ্গালী উভয়ের বৈশিষ্ট্যই বহন করে।

 বৈশিষ্ট্য 
এই উপভাষায় বিশেষ কিছু বিভক্তি এবং আঞ্চলিক বৈশিষ্ট্য দেখা যায়, যা উপভাষাটিকে আরও মিষ্টি ও স্থানীয় সুর দেয়। এখানে কিছু ক্রিয়া পদের শেষে 'তি', 'গে'/'গি' বা ,'এ'/'ইয়ে' এই বিভক্তিগুলি যোগ হয়, যেগুলো প্রমিত বাংলায় 'তে', 'এ' বা '(ই)য়ে' হয়। উদাহরণস্বরূপ:

১. "আজকে দৌড়ে-দৌড়ে স্কুলে যাবো" = "আজকে দৈড়গে-দৈড়গে ইসকুলি যাবান্/যাবানি।"

২. "নদীতে নৌকো ডুবে গিয়েছে" = "নদীতি নৈকো ডুইবগে/ডুইবে গিয়েচ্।"

৩. "তাড়াতাড়ি খেয়ে নাও" =  "জলদি কইরি খেইবগি/খেইয়ে ন্যাও।"।

৪. "এক লোকের দুইটি ছেলে ছিল" =  "এক লোকের দুইডি ছাওয়াল ছ্যাল।" (সাতক্ষীরা)

৫. "আমাদের বাড়িতে কিন্তু ঘুরতে আসবে" = "আমাগে বাড়িতি কিন্তু ঘুরতি আসবা।"

৬. "তুমি কোথায় যাচ্ছো?" = "তুমি কনে যাছছো/যাইতিছো?"

 আরও দেখুন 
 বঙ্গালী উপভাষা
 রাঢ়ী উপভাষা
 বরেন্দ্রী উপভাষা

 তথ্যসূত্র 

বিষয়শ্রেণী:বাংলা উপভাষা
বিষয়শ্রেণী:পশ্চিমবঙ্গের ভাষা
বিষয়শ্রেণী:বাংলাদেশের ভাষা